Kwakye Addo

Kwakye Addo (a wɔwoo no Kwakwar 23, 1951) yɛ Ghana ɔmanyɛnyi a nna ɔyɛ mbrahyɛbaguanyi wɔ mbrahyɛbagua a nna otsia ebien na ebiasa wɔ ka-bi-ma-menka-bi amambu a ɔtɔ do anan a ogyinae maa Afram Plains Anee mpasua no wɔ Ghana Epuei Mantɔw mu.

 Abrabɔ ahyɛse na Nwomasua 
Wɔwoo Addo wɔ Kwakwar 23, 1951 wɔ Afram Plains Anee mu wɔ Ghana Epuei Mantɔw mu .  Ɔkɔr Abetifi Ntsetsee Esuapɔn mu kenyaa Adzekyerɛ Ho Ntsetsee Abɔdzin Krataa.https://web.archive.org/web/20241007090718/https://ghanaelections.peacefmonline.com/pages/1996/eastern/87/index.php

 Amanyɛsɛm 
Woyii Addo kɛkaa mbrahyɛgua a odzii kan wɔ ka-bi-ma-menka-bi amambu a otsia anan no ho wɔ Sanda 7,1993 mu ber a odzii nyim wɔ afe 1992 Ghanaman mu mbrahyɛbagua ambatow a ɔkɔr do wɔ Mumu 29,1992 mu no. Ghanaman mu ambatow a ɔkɔr do wɔ Mumu 1996 mu no, wɔsanee toow  maa no ma ɔkɛkaa mbrahyɛbagua a nna otsia ebien no ho wɔ ka-bi-ma-menka-bi amambu a otsia anan mu wɔ NDC amanyɛkuw ne dzin mu ber a odzii nyim wɔ Afram Plains Anee Mpasua a ɔwɔ Ghana Epuei Mantɔw mu no. Amba dodow 21,525 a wɔtowee no, onyaa no mu 11,495 a ogyina hɔ ma 42.40% a hɔn a wɔnye no peree a wɔnye Raphael Kofi Ahaligah a ofi IND amanyɛkuw no mu nyaa amba 6,804, Daniel Kwaku Adjepong a ofi NPP amanyɛkuw no mu no nyaa amba 2,994 na Edward Ofori Addo a ofi CPP amanyɛkuw no mu no so nyaa amba 268.

Ghanaman mu ambatow a ɔkɔr do wɔ afe 2000 mu no, amba dodow 15,209 a wɔtowee no, onyaa no mu 7,011 a ogyina hɔ ma 46.10%. Wɔtowee maa ɔno gyaaw Anthony Adongo a oennkegyina amanyɛkuw biara dzin mu,John Addo Amponsah a ofi NPP amanyɛkuw mu na Anthony Mensah a ofi NRP amanyɛkuw no mu. Owura Adongo nyaa amba no mu 4,660 a ogyina hɔ ma 30.60%. Amba a wɔtowee no, Owura John a ogyinae wɔ NPP amanyɛkuw ne dzin mu no nyaa amba 2,079 a ogyina hɔ ma 13.70%. Owura Mensah a ofi NRP amanyɛkuw no mu no nyaa amba no mu 9.60%. Afe 2000 mu ambatow a hɔn amanyɛkuw nankasa yɛe no, Raphael Kofi Ahaligah na otuu no.https://web.archive.org/web/20161101004626/http://ghanaelections.peacefmonline.com/pages/2000/parliament/eastern/

 Mboaedze 

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001